ครม.เห็นชอบแต่งตั้งตำแหน่งที่ปรึกษานายกรัฐมนตรีฝ่ายข้าราชการประจำด้านประสานกิจการภายในประเทศ
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรีมีมติอนุมัติแต่งตั้งตามที่สำนักเลขาธิการนายกรัฐมนตรีเสนอ โดยแต่งตั้ง นางสาวนัทรียา ทวีวงศ์ ผู้อำนวยการสำนัก ผู้อำนวยการระดับสูง สำนักโฆษก สำนักเลขาธิการนายกรัฐมนตรี ให้ดำรงตำแหน่งที่ปรึกษานายกรัฐมนตรีฝ่ายข้าราชการประจำด้านประสานกิจการภายในประเทศ นักวิเคราะห์นโยบายและแผนทรงคุณวุฒิสำนักเลขาธิการนายกรัฐมนตรี สำนักนายกรัฐมนตรี ตั้งแต่วันที่ 16 ธันวาคม 2563 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปนอกจากนี้ มีมติแต่งตั้งกรรมการอื่นในคณะกรรมการขององค์การอุตสาหกรรมป่าไม้ ตามที่กระทรวงทรัพยากรธรรมชาติและสิ่งแวดล้อมเสนอจำนวน 5 คน คือ นายพีรพันธ์ คอทอง ,นายภูมิพัฒน์ สินาเจริญ ,นายอภิสิทธิ์ ไล่สัตรูไกล ,พลตำรวจตรี วิวัฒน์ ชัยสังฆะ และนายกิตติศักดิ์ ศรีประเสริฐ